CELEX: 62011FN0100
Language: lv
Date: 2011-10-05 00:00:00
Title: Lieta F-100/11: Prasība, kas celta 2011. gada 5. oktobrī — ZZ /Komisija

28.1.2012   
            
            
               LV
            
            
               Eiropas Savienības Oficiālais Vēstnesis
            
            
               C 25/67
            
         
      Prasība, kas celta 2011. gada 5. oktobrī — ZZ/Komisija
      (Lieta F-100/11)
      (2012/C 25/129)
      Tiesvedības valoda — itāļu
      
         Lietas dalībnieki
      
      
         Prasītājs: ZZ (pārstāvis — G. Cipressa, advokāts)
      
         Atbildētāja: Eiropas Komisija
      
         Strīda priekšmets un apraksts
      
      Prasība atcelt lēmumu, ar kuru Komisija ir atteikusies izmaksāt prasītājam dienas naudu saistībā ar lēmumu par viņa pārcelšanu darbā no delegācijas Angolā uz tās galveno atrašanās vietu Briselē
      
         Prasītāja prasījumi:
      
      
                  —
               
               
                  atcelt lēmumu, kuru pieņēmusi atbildētāja vai par kura pieņemšanu tā ir atbildīga, un ar kuru ir noraidīti prasītāja 2010. gada 10. augusta lūgumā, kas iecēlējinstitūcijai nosūtīts vēlākais 2010. gada 13. augustā, ietvertie prasījumi– neatkarīgi no veida, kādā šis noraidījums ir izteikts, un neatkarīgi no tā, vai noraidījums ir daļējs vai pilnīgs;
               
            
                  —
               
               
                  ciktāl vajadzīgs, atcelt 2010. gada 22. decembra paziņojumu, kuru prasītājs saņēmis datumā, kas nav agrāk pirms 2011. gada 11. februāra;
               
            
                  —
               
               
                  atcelt Komisijas pieņemtu lēmumu, ar kuru ir noraidīti — neatkarīgi no veida, kādā tas ir izdarīts, — prasītāja lūgumā ietvertie prasījumi, kuri iekļauti 2011. gada 24. februāra sūdzībā;
               
            
                  —
               
               
                  piespriest atbildētājai izmaksāt prasītājam kompensāciju dienas naudas veidā, kas ir paredzēta Eiropas Savienības Civildienesta noteikumu VII pielikuma 10. pantā un kura prasītājam ir jāsaņem: (a) saistībā ar Komisijas 2002. gada 18. marta lēmumu par prasītāja pārcelšanu darbā no EK delegācijas Luandā (Angola) uz šīs delegācijas galveno atrašanās vietu Briselē — lēmums, par kuru ir taisīts Vispārējās tiesas 2011. gada 14. septembra spriedums lietā T-236/02 Marcuccio/Komisija (Krājumā vēl nav publicēts); b) no 2002. gada 1. aprīļa, kas ir pirmā diena, kad stājās spēkā 2002. gada 18. marta lēmums, nākamās 120 dienas;
               
            
                  —
               
               
                  piespriest atbildētājai saistībā ar attiecīgo kompensāciju samaksāt prasītājam procentus — gan nokavējuma procentus, gan kompensācijas procentus par monetāro devalvāciju laikā no 2002. gada 31. jūlija līdz šīs kompensācijas faktiskās izmaksas dienai ar likmi 10 % gadā un ikgadējo kapitalizāciju, sākot ar 2002. gada 31. jūliju;
               
            
                  —
               
               
                  piespriest atbildētājai atlīdzināt tiesāšanās izdevumus.